Mustafa mirzə Səfəvi

Sultan Mustafa Mirzə Səfəvi — I Təhmasibin Samstxe knyazı Otar Şalikaşvilinin qızı Zəhra bəyimdən olan oğlu, Sultan Əli Mirzənin doğma qardaşı, Səfəvi şahzadəsi.

Atasının ölümündən sonrakı taxt mübarizəsində qardaşı Şahzadə Heydərin ən böyük tərəfdarı idi. Mirzənin öldürülməsindən sonra Bayat obasına sığındı. Lakin Şahzadə İsmayıl taxta keçdiyi zaman Bayat obasının bəyi Üveys bəy tərəfindən ona təhvil verildi. Şah İsmayıl əvvəl şahzadəni xoş qarşıladı və onu bağrına basaraq, "qardaşım" dedi. Lakin ölümünə ilk qərar verdiyi şahzadə oldu. Lələsi Pirə Məhəmməd xan Ustaclının əliylə 1576-cı ilin noyabrın 2-si Şahzadə Mustafa, ögey qardaşı Şahzadə Süleymanla eyni gündə boğduruldu.

Şahzadə Mustafanın böyük qızı Aliyə Sultan Şah Abbasla evlənmişdir.